CELEX: 62011TA0643
Language: sk
Date: 2014-12-12 00:00:00
Title: Vec T-643/11: Rozsudok Všeobecného súdu z  12. decembra 2014 – Crown Equipment (Suzhou) a Crown Gabelstapler/Rada ( „Dumping — Dovoz ručných paletovacích vozíkov a ich hlavných častí s pôvodom v Číne — Preskúmanie — Článok 11 ods. 2 nariadenia (ES) č. 1225/2009 — Právo na obranu — Skutkový omyl — Zjavne nesprávne posúdenie — Povinnosť odôvodnenia“ )

9.2.2015   
            
            
               SK
            
            
               Úradný vestník Európskej únie
            
            
               C 46/44
            
         Rozsudok Všeobecného súdu z 12. decembra 2014 – Crown Equipment (Suzhou) a Crown Gabelstapler/Rada
   (Vec T-643/11) (1)
   
   ((„Dumping - Dovoz ručných paletovacích vozíkov a ich hlavných častí s pôvodom v Číne - Preskúmanie - Článok 11 ods. 2 nariadenia (ES) č. 1225/2009 - Právo na obranu - Skutkový omyl - Zjavne nesprávne posúdenie - Povinnosť odôvodnenia“))
   (2015/C 046/53)
   Jazyk konania: angličtina
   
      Účastníci konania
   
   
      Žalobkyne: Crown Equipment (Suzhou) Co. Ltd (Suzhou, Čína) a Crown Gabelstapler GmbH & Co. KG (Roding, Nemecko) (v zastúpení: K. Neuhaus, H.-J. Freund a B. Ecker, advokáti)
   
      Žalovaná: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berrisch et A. Polcyn, neskôr A. Polcyn a D. Geradin, advokáti)
   
      Vedľajší účastník, ktorý v konaní podporuje žalovanú: Európska komisia (v zastúpení: J.-F. Brakeland, M. França a A. Stobiecka Kuik, splnomocnení zástupcovia)
   
      Predmet veci
   
   Návrh na zrušenie vykonávacieho nariadenia Rady (EÚ) č. 1008/2011 z 10. októbra 2011, ktorým sa po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike, rozšírené na dovoz ručných paletovacích vozíkov a ich hlavných častí zasielaných z Thajska, bez ohľadu na to, či sú alebo nie sú deklarované ako výrobky s pôvodom v Thajsku (Ú. v. EÚ L 268, 2011, s. 1), v rozsahu, v akom sa toto nariadenie týka žalobkýň
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Crown Equipment (Suzhou) Co. Ltd a Crown Gabelstapler GmbH & Co. KG znášajú svoje vlastné trovy konania a sú povinné nahradiť štyri pätiny trov konania Rady Európskej únie.
            
         
               3.
            
            
               Rada znáša jednu pätinu svojich vlastných trov konania.
            
         
               4.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 49, 18.2.2012.